**Obligationer, ikke komplekse, grøn**

Når du investerer i obligationer med grøn risikomærkning, får du typisk en investering med en lav risiko og et stabilt afkast.

# Hvad er en obligation?

En obligation er et gældsinstrument, som er udstedt af en låntager. Når du investerer i obligationer, stiller du således dine penge til rådighed for en låntager. Det kan fx være staten, et realkreditinstitut eller et pengeinstitut. Til gengæld kan du forvente at få en betaling af låntager for at stille dine penge til rådighed – typisk vil betalingen være renter og evt. afdrag. Senest når lånet udløber, skal låntager betale din investering tilbage.

# Grøn risikomærkning

Obligationer med grøn risikomærk-ning omfatter som hovedregel følgende:

* danske statsobligationer i danske kroner eller euro
* statsobligationer udstedt af eurolande i danske kroner eller euro, hvor landets bruttogæld\* udgør mindre end 110% af BNP
* danske realkreditobligationer
* særligt dækkede obligationer (RO, SDO og SDRO) udstedt af danske penge- og realkredit-institutter
* junior covered bonds og seniorgæld udstedt af danske penge- og realkreditinstitutter til finansiering af supplerende kapital til dækning af SDO'er og SDRO'er
* obligationer udstedt af et skibsfinansieringsinstitut eller af KommuneKredit.

Bemærk, at andre obligationer vil have en anden risikomærkning, og vi vil derfor anbefale, at du orienterer dig om den pågældende obligations-investering. Når vi i det følgende omtaler obligationer, er der tale om obligationer med grøn risikomærk-ning, selv om nogle af informa-tionerne kan være karakteristiske for obligationsinvestering generelt. **Er obligationer noget for dig?** Obligationer er et grundelement i de fleste værdipapirporteføljer, hvor de normalt udgør det mere stabile

\*Tallene for EU­landenes bruttogæld findes på [www.finanstilsynet.dk](http://www.finanstilsynet.dk) og opdateres halvårligt.

element. Investering i obligationer er ofte mindre risikofyldt da kursen på obligationer normalt svinger betydeligt mindre end andre typer af værdipapirer. Obligationer kan således forventes at give et mere stabilt afkast, men også et afkast, der må forventes at være lavere end på andre typer værdipapirer.

Om du bør have mange eller få obligationer i din samlede investering, afhænger af din tidshorisont, din risikoprofil og

de øvrige elementer i din investeringsprofil. Har du en kort horisont og en lav risikoprofil, bør din andel af de relativt sikre obligationer være høj, mens det modsatte vil være tilfældet, hvis din tidshorisont er lang, og din risiko-villighed er høj.

Markedsforhold ændrer sig løbende, og derfor kræver din investering som udgangspunkt løbende pleje. Hvis du

ikke selv ønsker at pleje din obligationsinvestering, har du mulighed for i stedet at købe et investeringsbevis i en obligation-safdeling af en investeringsforening, som så vil tage sig af den løbende pleje for dig.

# Obligationstyper

*Stående lån* er en obligationstype, hvor låntager ikke betaler afdrag i løbetiden. Det vil sige, at ydelsen udelukkende består af rente. I den sidste termin indfries obligationen fuldt ud.

*Annuitetslån* har lige store terminsydelser i hele lånets løbetid.

Fordelen er, at ydelserne i de første år næsten udelukkende består af renter. Efterhånden som lånet afdrages, vil renternes andel af ydelsen falde.

*Serielån* har lige store afdrag hver ter- min. Det betyder, at gælden nedbringes hurtigt. og ydelsen bliver mindre for hver termin

*Et obligationslån* kan have opsat annuitet (OA), det vil sige være afdragsfrit i en kortere eller længere periode. Det indebærer, at der i denne periode ikke betales afdrag, men kun renter og bidrag.

# Afkast

Afkastet af en obligationsinvestering består normalt af en renteindtægt og en kursændring. Låntager betaler renter og afdrag efter et på forhånd aftalt mønster. Nogle obligationer har ikke en løbende rentebetaling. Her vil afkastet således alene bestå af en kursgevinst (nulkuponobligationer).

På fastforrentede obligationer fastlægges renten ved obligationens udstedelse og forbliver den samme i hele obligationens løbetid.

Du kan også investere i variabelt forrentede obligationer, hvor renten reguleres på terminsdatoer, der er fastlagt på forhånd. Variabelt forrentede obligationer findes også i en variant, hvor der er tilknyttet et renteloft, som betyder, at renten ikke kan blive højere end dette loft. Omvendt kan nogle obligationer have et tilknyttet rentegulv, hvor renten kun kan gå til 0.

Mange realkreditobligationer kan indfries før tid, fordi de er konverterbare. Dette sker til en på forhånd fastsat kurs, typisk kurs 100. Afkastet på konverterbare obligationer vil normalt være højere end på obligationer, der ikke kan indfries før tid (inkonverterbare), da låntager kun vil udnytte muligheden for indfrielse før tid, hvis det er en fordel for ham – og dermed en ulempe for obligationsejerne.

Der kan være relativt store forskelle på, hvor meget de enkelte obligationer giver i afkast inden for en given periode.

Sammenlignet med f.eks. aktier er investering i obligationer typisk mindre risikofyldt forstået på den måde, at kursen på obligationer som hovedregel svinger mindre end kursen på aktier.

Hvis du vælger at investere via en investeringsforening, har du mulighed for at få fordel af en spredning på risiko og afkast på flere forskellige typer obligationer, fx statsobligationer og realkredit-obligationer afhængigt af, hvordan den pågældende forening eller afdeling i foreningen investerer.

# Hvad er risikoen?

Risikoen ved at investere i obligationer er bl.a.,

* at udstederen ikke kan betale renter og afdrag. Obligationer med grøn risikomærkning er ikke risikofrie, og som ved andre typer investering er der risiko for at lide tab. Risikoen for at tabe det investerede beløb må dog betragtes som meget lille, når der investeres i obligationer, der bærer risikomærkningen grøn som eksempelvis danske stats- eller realkreditobligationer.
* kursudsving, som obligationer dagligt udsættes for, når renteniveauet stiger og falder, og når øvrige markeds- forhold og andre omstændigheder ændrer sig.
* at du i perioder med meget lave renter kan risikere, at den effektive rente på visse obligationer bliver negativ.
* Likviditetsrisiko, som kan opstå, hvis det i perioder er svært eller umuligt at handle obligationen i markedet.
* Genplaceringsrisikoen, som opstår, hvis der investeres:
	+ med en anden horisont end den reelle. Her kan investor ved geninvestering i utide risikere at få et lavere afkast, end han ville kunne have opnået, hvis der fra starten var investeret med den reelle tidshorisont.
	+ i konverterbare obligationer, som bliver udtrukket før tid.
* valutakursrisiko, som opstår, når der investeres i anden valuta end danske kroner.

En af de metoder, der bruges til at "måle" renterisikoen på en obligationsinvestering, hedder "varighed". Varighed angiver den procentvise kursændring ved en ændring i renteniveauet på 1%, og varighed kan således fortælle noget om, hvor følsom en obligation er over for ændringer i renteniveauet. Varigheden for konverterbare obligationer kan eksempelvis ændre sig betydeligt i takt med ændringer i renteniveauet.

Derudover kan der være forskellige andre typer risici knyttet til obligationer. Vi anbefaler derfor, at du læser obligationsprospektet, som bliver udarbejdet i forbindelse med udstedelse af obligationslånet.

# Omkostninger

Når du investerer i obligationer, betaler du kurtage og kursspread, hver gang du handler. Kurtagen vil normalt være lavere, når du handler via din netbank, end hvis du kontakter din rådgiver.

Kursspread er forskellen mellem den kurs, du kan købe til, og den kurs, du kan sælge til. samt eventuelt omkostninger til valutaveksling.

# Skat

Den skattemæssige behandling af afkast fra obligationer er forskellig, alt efter hvilken type midler du anvender til investering. Der er med andre ord forskel på beskatningen af obligationsafkast, som stammer fra investering af henholdsvis frie midler, pensionsopsparing, børneopsparing, selskabsmidler eller midler i virksomhedsordningen.

Den skattemæssige behandling kan variere og ændre sig afhængig af dine skattemæssige forhold, eller som følge af ændrede regler for beskatning. Vi anbefaler, at du kontakter en rådgiver om skattemæssige konsekvenser af en investering.

Dette produkt er risikomærket grøn. Det betyder efter Bekendtgørelse om risikomærkning af investeringsprodukter, at risikoen for at tabe hele det investerede beløb må betragtes som meget lille, og produkttypen ikke er vanskelig at gennemskue.

Du kan få mere at vide om risikomærkningen ved at kontakte os.

**Dette produkt er risikomærket**

**GRØN**